ועדת החוקה, חוק ומשפט, כנסת 23, פרוטוקול מספר 155, 2020-12-08 12:30

יעקב אשר: שלום, אני פותח את ישיבת ועדת חוקה, חוק ומשפט.

יעקב אשר: על סדר היום: הצעת צו העיריות (עבירות קנס) (תיקון) של הרשויות יהוד-מונוסון, אום אל פאחם, להבים, גדרות וחיפה שני תיקונים.

יעקב אשר: למה חיפה פעמיים?

אפרת חקאק: יש להם שני צווים.

אפרת חקאק: אם שניהם יאושרו הם יאחדו את הצווים.

יעקב אשר: אוקיי.

יעקב אשר: נתחיל עם יהוד-מונוסון, מי מציג את זה?

אפרת חקאק: אולי העירייה תציג ואז אתן תיאור קצר של השאלה הרוחבית שעולה מתוך - - -

יעקב אשר: ניתן להם קודם כול להציג.

אפרת חקאק: כן.

אפרת חקאק: הם יציגו את הכול ונדבר על זה ביחד - - -

יעקב אשר: מי נמצא איתנו מיהוד-מונוסון?

רוני חלמיש: רוני חלמיש, היועץ המשפטי של העירייה.

רוני חלמיש: ועורכת הדין שרית קפלן, התובעת העירונית והיא גם עורכת דין במחלקה.

יעקב אשר: תציגו את הדברים, את השינויים וכמה מילים על העיר.

יעקב אשר: בבקשה.

רוני חלמיש: כמה מילים על העיר, יהוד-מונוסון היא עיר בת כ-30,000 תושבים, היא אוחדה, היא הייתה בעבר יהוד ומונוסון והיא אוחדה לעיר אחת וכיום היא עיר מאוחדת.

רוני חלמיש: ב-9 באוגוסט 2018 פורסם ברשומות חוק עזר ליהוד – מונוסון (שמירה על איכות הסביבה ומניעת מפגעים), התשע"ח-2018.

רוני חלמיש: למעשה הוא לקח 25 חוקי עזר קודמים, אלה היו חוקי עזר נפרדים ליהוד וחוקי עזר נפרדים למונוסון, איחד אותם ויצר חוק עזר חדש ומאוחד.

רוני חלמיש: זה היה ב-2018.

רוני חלמיש: זה ביטל 25 חוקי עזר קודמים שהיו.

רוני חלמיש: כתוצאה מאיחוד החוק הזה נוצר צורך לעדכן את צו הקנסות.

רוני חלמיש: זאת למעשה הפעולה שעשינו: לקחנו את החוק החדש כולל כל הסעיפים שבו והתאמנו את צו הקנסות לחוק החדש.

רוני חלמיש: זה בגדול ההוראות של מה שאנחנו עשינו.

רוני חלמיש: אתן לשרית לפרט.

שרית קפלן: צו הקנסות שאנחנו רוצים לתקן פורט את העבירות שקיימות בחוק העזר שנוגעות לאיכות הסביבה, לשמירה על הניקיון, מניעת נפגעים, ובעצם נותן כלים לעירייה לאכוף כללים וחוקים שנוגעים לסדר היום-יומי בעירייה.

שרית קפלן: וכן לאיכות החיים הכללית של התושבים: אם זה צואת כלבים, לכלוך, מפגעים כאלה ואחרים.

יעקב אשר: אוקיי.

יעקב אשר: הייתי רוצה להתחיל שיעברו נושא, נושא, האם יש דברים קודם כל שהם חוקי עזר חדשים שלא היו אצלכם קודם?

רוני חלמיש: לא.

רוני חלמיש: זה למעשה היה איחוד של 25 חוקי העזר הקודמים.

רוני חלמיש: איחדנו וברור שפרסמנו את החוק החדש, הוא קיבל את האישורים של המשרד להגנת הסביבה ואת של משרד הפנים.

רוני חלמיש: והוא איגד למעשה את כל חוקי העזר הקודמים כך שזה היה קודם - - -

יעקב אשר: זאת אומרת שלא שיניתם?

רוני חלמיש: רוב ההנחיות היו קודם שלובים בשני החוקים הקודמים שהיו.

יעקב אשר: לא שיניתם הגדרות או דברים, רק לקחת את הזה ורק הכנסתם את זה?

רוני חלמיש: לא.

רוני חלמיש: עשינו חוק עזר חדש שקיבל את האישור של המשרד להגנת הסביבה וגם של משרד הפנים שלמעשה ביטל את החוקים הקודמים ועשה חוק עזר מחודש שכלל הן את מה שהיה ביהוד בנפרד והן את מה שהיה במונוסון בנפרד ועשה חוק עזר חדש שכלל את התיקונים שהיו צריכים להיות.

רוני חלמיש: כולל דברים שעדכנו אותם שיהיו רלוונטיים לתקופה הזאת ולא לפני 20 שנה.

עלמא אלימלך: שלום, עלמא אלימלך ממשרד הפנים, החוק יחסית חדש מ-2018 והוא נבדק, גם הצו נבדק, הוא מקובל עלינו.

עלמא אלימלך: יש סוגיה שעולה עכשיו לבקשת הוועדה בנושא החזקת משקה משכר בגן ציבורי.

עלמא אלימלך: מדובר בסעיף שמקובל עלינו, מקובל עלינו גם שהוא יקבע בצו עבירות קנס.

יעקב אשר: וגם גובה הקנסות, השינויים שנעשו – מקובלים עליכם?

יעקב אשר: אין לכם הערות על הדברים הללו?

עלמא אלימלך: כל צו שמגיע לוועדה עובר בחינה משפטית.

יעקב אשר: אוקיי.

יעקב אשר: משרד המשפטים?

שושי פרידמן-סומך: אותו כנ"ל, לייעוץ המשפטי של הוועדה הייתה שאלה.

יעקב אשר: נעבור לייעוץ המשפטי של הוועדה, בבקשה.

אפרת חקאק: ראשית, כן אני רוצה להגיד שהיו לנו שני תיקונים טכניים.

אפרת חקאק: אז כן חשוב להגיד אותם קודם.

אפרת חקאק: אחד בצו שקיבלנו היו שני סעיפים שהופיעו פעמיים: סעיף 46(ד) ו-48 אז מחקנו את הכפילות.

אפרת חקאק: ובסעיף 46(א) שעניינו דריכה, שבירה והשחתה של דשא, צמחים וכולי בגנים.

אפרת חקאק: בדרך כלל משרד המשפטים מבקש להחריג את "הליכת אדם שלא בשבילם או בדרכים שנועדו לכך" – זה בסעיף 46(א) – אז גם את זה הוספנו.

יעקב אשר: לא הבנתי.

העבירה אומר: "לא ידרוך אדם, לא יטפס, לא ישבור, לא ישחית, לטפל, לטפס, לשבור או להשחית דשא, צמח" וכולי "אלא לפי הוראות ראש העירייה", "ולא יהלך אדם בגן אלא בשבילים או בשטחים" - - -

יעקב אשר: מה פירוש לפי הוראות ראש העירייה?

יעקב אשר: אם ראש העירייה מורה לו לעשות את זה, אז זה בסדר?

אפרת חקאק: אז כנראה שזה בסדר.

אפרת חקאק: כן.

יעקב אשר: - - -

אפרת חקאק: הוא בעצם תוחם איפה אפשר ומה אפשר ומה אי אפשר.

אפרת חקאק: בדרך כלל אנחנו כן מוסיפים חריג שעבירת הקנס לא חלה על הליכת אדם שלא בשבילים.

אפרת חקאק: אם מישהו הולך על הדשא כנראה שהוא לא יקבל עבירת קנס.

אפרת חקאק: - - -

יעקב אשר: השאלה אם זה ברור עכשיו?

אפרת חקאק: אנחנו הוספנו את זה לצו.

יעקב אשר: מקובל על משרדי הממשלה?

עלמא אלימלך: כן.

עלמא אלימלך: זה גם בתיאום עם הרשות.

יעקב אשר: בתיאום עם הרשות.

יעקב אשר: בסדר.

אפרת חקאק: זה לעניין הטכני.

אפרת חקאק: עכשיו יש סעיף אחד שמופיע היום גם בצו המבוקש של חיפה וגם מופיע במספר צווים שמונחים על שולחן הוועדה שלא נקבעו לדיון היום.

אפרת חקאק: זה בעצם סעיף חצי חדש על איסור על הכנסת והחזקת אלכוהול.

יעקב אשר: רגע, לפני האלכוהול, בואי נעבור על עוד נקודות שיש שם.

יעקב אשר: אני רואה פה סעיף: "לא ישתמש אדם בקילוח מים זורמים לניקוי כלי רכב למעט ניקיון רכב במכון רכב מורשה".

יעקב אשר: אני חושב שאחד הדברים שמסמלים את הישראליות זה אלה שעומדים עם הצינור ומנקים.

יעקב אשר: אני שואל את הרשות, כתוב פה רק מכון מורשה, אני לא יודע מה זה מכון מורשה לניקוי רכבים, אני לא יודע אם יש רישיון ספציפי לדבר כזה, יכול להיות שכן.

יעקב אשר: אתם איתי, הבנתם?

אפרת חקאק: הוא מדבר לדעתי על סעיף 9(א).

יעקב אשר: כן.

אפרת חקאק: זה סעיף די סטנדרטי, הסעיף הזה מדבר על מים זורמים.

אפרת חקאק: אבל באמת - - -

יעקב אשר: האם הוא סטנדרטי בזה שאם יש לנו עוד רשויות שבהן – בעצם הסעיף הזה אוסר ניקיון של רכב באמצעות צינור?

אפרת חקאק: בדיוק.

אפרת חקאק: באמצעות צינור כי יש סעיף אחר, סעיף 9(ב), שם כתוב: "לא ירחץ אדם רכב ברשות הרבים, באופן שבמקום הרחיצה יישארו שלולית או מים - - - היוצר סכנה".

אפרת חקאק: זה לעניין מים לא זורמים.

יעקב אשר: השאלה למה אי אפשר לאחד את שניהם ולא לקבוע רק שזה במכון שטיפה?

אפרת חקאק: שוב, יש פה שתי עבירות - - -

יעקב אשר: אם הבעיה היא שלא ייוצר שלולית ומכשול ברשות הרבים, אז אפשר לסייג את זה.

אפרת חקאק: לא.

אפרת חקאק: זה באמת עבירת קנס של 9(ב) דרגת קנס ג'.

אפרת חקאק: אתה לא שואל על זה?

יעקב אשר: לא.

יעקב אשר: אני מדבר עכשיו על 9(א).

אפרת חקאק: על שימוש במים זורמים.

יעקב אשר: נכון.

יעקב אשר: אם זה לא שימוש במים ציבוריים וזה מים שלו והוא רוצה איזה שטיפה קטנה עם הצינור – מה הבעיה?

יעקב אשר: אלא אם כן שמים - - -

אפרת חקאק: זו שאלה לרשות.

יעקב אשר: שומעים אותי, אדוני היועץ המשפטי?

שרית קפלן: הרעיון הוא חיסכון במים.

שרית קפלן: אנחנו רוצים לעודד שטיפת מכוניות באמצעות דלי מים ולא באמצעות זרם של צינור באופן ממושך.

שרית קפלן: כמובן שכל אכיפה היא בשום שכל, אם אדם בשנייה פותח צינור אז כמובן שזה לא ייאכף.

שרית קפלן: הכוונה היא לעודד חיסכון במים.

יעקב אשר: משרד הפנים, יש לנו את הסעיף הזה גם ברשויות אחרות?

יעקב אשר: איסור מוחלט על צינור?

עלמא אלימלך: אני חושבת שמדובר בסעיף נפוץ שקיים גם ברשויות אחרות.

עלמא אלימלך: בהחלט יכול להיות שאפשר להסתפק בסעיף 9(ב), אבל לרשות יש צורך גם בסעיף 9(א), אנחנו נגיע לכול לפי הצרכים של הרשות.

יעקב אשר: לא.

יעקב אשר: כי בעצם מה שמסבירה התובעת העירונית, היא באה ואומרת: זה שתי נקודות.

יעקב אשר: יש נקודה אחת שלא יהיה מכשול לציבור וזה 9(ג) אמור לפתור את העניין הזה.

יעקב אשר: אבל היא אומרת ש-9(א) מיועד יותר לעניין של חסכון במים ולא בקטע של מכשול ציבורי או הפרעה ציבורית.

רוני חלמיש: נכון.

רוני חלמיש: זוהי בדיוק עמדתנו.

יעקב אשר: לכן השאלה שלי היא האם מקובל הדבר הזה כיום, כי זה היה בתקופות מסוימות שאסרו על שטיפה בצינור, כשהיו בעיות של בצורת או חוסר מים.

יעקב אשר: איך אמרה הפרסומת: שלא נתייבש, ישראל מתייבשת.

רוני חלמיש: אבל זה לא הסתיים עדיין.

רוני חלמיש: ממה שאנחנו מבינים זה עדיין קיים.

רוני חלמיש: קיים מחסור במים.

יעקב אשר: אני לא יודע אם אתה היית בכנרת לאחרונה, אבל הכנרת נראית לא רע בתקופה האחרונה.

שרית קפלן: נראית לא רע.

יעקב אשר: השאלה שלי היא כי זה דבר – כשהייתי ראש עיר, תמיד אהבתי לא לאסור דברים שאנשים כן עושים אותם.

רוני חלמיש: אדוני, אנחנו מכבדים את כבודו ומוכנים להשאיר את זה לשיקול דעת הוועדה אם להשאיר את הסעיף או לא.

יעקב אשר: לא.

יעקב אשר: אני הייתי מאחד אותו ומשנה אותו בצורה כזו שאומר שהאיסור הוא לא על עצם השימוש בצינור אלא על אם אדם מנקה את רכבו או בצינור או בדלי או בכל דבר אחר – ובתנאי שלא תיווצר שלולית.

יעקב אשר: כמו שבסעיף 9(ג).

עלמא אלימלך: אז בעצם מספיק להשאיר את סעיף 9(ב).

עלמא אלימלך: אם מוסיפים את הסייג הזה, לדעתי יכול להיות שזה מספיק.

יעקב אשר: אוקיי.

יעקב אשר: אז אפשר להשאיר רק את 9(ב) בלי 9(ג).

יעקב אשר: מקובל עליכם?

שרית קפלן: כן.

שרית קפלן: אנחנו משיארים את שיקול דעת הוועדה לגבי סעיף 9(א).

שרית קפלן: 9(ב) כמובן שאנחנו רוצים להשאיר אותו כדי להצליח לאכוף מפגעים שנובעים מניקוי רכבים.

יעקב אשר: ברור.

יעקב אשר: מקובל עלינו.

יעקב אשר: זה יהיה לפי הדבר הזה.

יעקב אשר: בסדר?

אפרת חקאק: היושב-ראש מבקש - - -

יעקב אשר: הוועדה ממליצה במקום סעיף 9(א) יהיה 9(ב).

אפרת חקאק: רק 9(ב).

יעקב אשר: רק 9(ב).

שרית קפלן: - - - אנחנו מסכימים.

שרית קפלן: העניין הוא שמדובר במכולה שניצבת ברשות הרבים, לא חנייה פרטית.

יעקב אשר: ברור.

שרית קפלן: ברשות הרבים אנחנו רוצים שהוא ייגש קודם לעירייה לקבל הסכמה כמה זמן הוא יכול להציב.

שרית קפלן: כמובן שאנחנו מעודדים הצבת מכולות בשעת שיפוץ, זה חוסך הרבה פסולת שאחרת עלולה למצוא את מקומה ברחוב.

שרית קפלן: אבל אנחנו רוצים שזה יהיה בתיאום עם הרשות היכן להציב את המכולה באופן שזה יפגע הכי פחות.

שרית קפלן: בדרך כלל זה נמצא בחניות ציבוריות או על דרך.

שרית קפלן: לכן: א' באופן שזה יהיה בטיחותי וב' לא יגרע ממקומות החנייה של הציבור.

שרית קפלן: וג' שיהיה בתקופת זמן סבירה.

שרית קפלן: ולכן אנחנו כן רוצים שהוא יקבל אישור או היתר מהעירייה היכן ובאיזה תנאים להציב את המכולה.

יעקב אשר: זה ברור לי.

שרית קפלן: האיסור הוא לא על עצם הצבת המכולה אלא על להציב אותה בתנאים שהעירייה תקבע.

יעקב אשר: אוקיי.

יעקב אשר: זה ברור לי ולכן אני שואל בגלל שאתם כותבים ולפי תנאי ההיתר.

יעקב אשר: האם אתם מתכוונים להיתר הבנייה או להיתר - - -

רוני חלמיש: לא, לא, לא.

שרית קפלן: לא - - הבנייה.

שרית קפלן: היתר הכוונה להרשאה מטעם העירייה.

יעקב אשר: קיבלתי את התשובה.

יעקב אשר: תודה רבה.

יעקב אשר: לגבי הנושא של שבילים דיברנו.

יעקב אשר: אפרופו אלכוהול שתכף נדבר עליו, יש פה סעיף שאוכף את זה גם כן, שאסור להכניס בקבוקי זכוכית.

אפרת חקאק: נדבר על זה עוד מעט.

יעקב אשר: זה רעיון יפה בשביל לאכוף את העניין הזה.

אפרת חקאק: זה קיים הרבה שנים.

שושי פרידמן-סומך: השאלה של בקבוקי הזכוכית היא מעט שונה, אדוני.

יעקב אשר: כן.

יעקב אשר: אני מבין.

יעקב אשר: אבל הוא לגיטימי גם אם זה יהיה מהשיקול הזה.

אפרת חקאק: הוא משיק.

יעקב אשר: תכף תראו בדיון שאני דווקא כן חושב שהנושא של אלכוהול זה דבר שצריך לטפל בו בחומרה.

יעקב אשר: יש דבר אחד בסעיף 72(א): "לא ישיר אדם, לא יצעק ולא יפעיל כלי נגינה" וכולי, וכולי, בין השעות אלה ואלה.

יעקב אשר: אני מבין שזה רק תחת כיפת השמיים?

יעקב אשר: זה 72(א) כן?

אפרת חקאק: זה לא רק תחת כיפת השמיים.

יעקב אשר: זהו.

יעקב אשר: אתם אומרים בעצם – אתם לא כותבים שאדם לא יפתח את הרדיו חזק, אלא אדם לא יפתח את הרדיו.

שרית קפלן: הכוונה היא לרעש שהוא יותר מלהדליק את הרדיו, אלא למישהו שמגיע עם רמקולים לים - - -

שרית קפלן: זה רק תחת כיפת השמיים.

שרית קפלן: משהו שהוא לא סגור מכל צדדיו.

שרית קפלן: זה נועד גם לכל מסיבות הקריוקי.

יעקב אשר: זה ברור לי.

יעקב אשר: לכן אני אומר שאם הייתם כותבים ב"אמצעות רמקול או מגביר קול", אבל אם אתם חיים עם זה בשלום – משרד הפנים או משרד המשפטים – אז אני לא אהיה יותר - - -

רוני חלמיש: כתוב באמצעות רמקול

שרית קפלן: כתוב ב"אמצעות פטיפון, רמקול, מגביר קול או מכשירי קול" וכיוצא באלה.

שרית קפלן: הכוונה לא לאם שצועקת על הילדים שלה.

יעקב אשר: אוקיי.

יעקב אשר: אם מישהו צועק על הילדים בצורה לא טובה הוא צריך לקבל קנס.

יעקב אשר: מי שצועק על הילדים בצורה לא נכונה, או בכלל מי שצועק צריך לקבל קנס מכיוון אחר, אולי לא דרך חוקי עזר, אלא מכיוון פדגוגי יותר.

שרית קפלן: לא.

שרית קפלן: הכוונה היא רק להקמת רעש באמצעות פטיפון או רמקול או מגביר קול.

שרית קפלן: זה מצוין במדויק בסעיף.

יעקב אשר: בואו נעבור נושא, ואתם תהיו מקרה המבחן הראשון לגבי הנושא הזה של אלכוהול.

יעקב אשר: עד פה זה הערות הוועדה ובואו נפתח על זה דיון כי יש לנו את זה אחר כך במקומות אחרים ונשתדל לקבל החלטה עקרונית בעניין.

יעקב אשר: אפתח את הדיון בזה שאשאל אתכם האם לא די בחוקי העזר הקיימים היום שאינם אוסרים על הכנסה של אלכוהול, אלא נותנים את האפשרות לרוקן – את רוצה להסביר יותר, היועצת המשפטית?

אוסאמה סעדי: מה הם רוצים?

אפרת חקאק: אסביר מה הנושא, אתה יכול לראות את זה במסמך הרקע בעמוד 3.

אפרת חקאק: הרשות מבקשת שעבירת קנס שאוסרת על החזקת ושתיית אלכוהול בגן ציבורי – אצלם זה בגן ציבורי, בחיפה אתם תראו שזה במקום ציבורי, שזה קצת יותר רחב – בשעות הלילה כל עוד העירייה הציבה שלט במקום האוסר על כך.

אפרת חקאק: העבירה הזאת היא עבירה די חדשה בנוף של עבירות הקנס והיא מעלה שתי שאלות עקרוניות שבגלל זה חשבתי שראוי לעשות על זה דיון קצת יותר מעמיק.

אפרת חקאק: השאלה הראשונה היא היחס בין ההסדר שקבוע היום בחוקי העזר לבין ההסדר הארצי.

אפרת חקאק: בשנת 2010 הכנסת חוקקה חוק – גם כי כמו שהיושב-ראש אמר: היא ראתה את התופעה החמורה מאוד של האלימות והפרות הסדר בגנים הציבוריים במיוחד ובמקומות ציבוריים בכלל עקב שתיית אלכוהול, הרבה מזה זה שתיית אלכוהול של קטינים.

אפרת חקאק: הכנסת בזמנו חוקקה את החוק למאבק בתופעת השכרות, ושם הכנסת החליטה שלא לקבוע עבירה פלילית בגין שתיית אלכוהול בלילה אלא היא קבעה שיש לשוטרים סמכות לשפוך את האלכוהול.

אפרת חקאק: אם לשוטר יש יסוד סביר להניח שתהיה הפרת סדר, אתם יכולים לראות את הסעיף המפורט במסמך הרקע.

אפרת חקאק: החוק גם קבע חזקה שבשעות הלילה יש חזקה שניתנת לסתירה ששתיית אלכוהול תביא להפרעת סדר.

אוסאמה סעדי: מה זה שעות הלילה, מאיזה שעה?

יעקב אשר: אגיד לך עקרונית, בסופו של דבר נכון שבחקיקה ראשית מסתכלים יותר לרוחב והחקיקה יכולה להגיע עד רמה מסוימת של התערבות בחיים הפרטיים.

יעקב אשר: פה זה לא כל כך פרטי כי זה די ציבורי.

יעקב אשר: ומצד השני הרשות המקומית היא הגוף, ואני מתאר לעצמי שיש להם מספיק סיבות טובות למה לבקש את הדבר הזה שהוא מחמיר יותר מעבר לחקיקה הכללית.

יעקב אשר: כי בסופו של דבר זה יאפשר יותר אכיפה, זה יאפשר יותר, אולי מניעה ולא מה שהיום.

יעקב אשר: הייתי שמח לשמוע כאן לפני עמדת העירייה את עמדת משרד המשפטים.

אפרת חקאק: יש לי עוד נקודה.

יעקב אשר: רגע, נשמע עוד נקודה אחת מהיועצת המשפטית.

אפרת חקאק: אבל כן שנשמע אחר כך את העירייה, אני כן אשמח לשמוע אם משהו ייחודי ברשות.

אפרת חקאק: אם אנחנו נגיד שההסדר הארצי הוא נכון ברוב המקומות אבל ברשויות מסוימות יש צורך מיוחד – זה משהו אחד.

אפרת חקאק: אבל אם בעצם ההסדר הארצי ירוקן מתוכן כי בכל רשות יש את אותו צורך – אז היחס פה בין הארצי לבין המקומי הוא יחס שיהיה קצת בעייתי כי בעצם אנחנו נרוקן מתוכן לגמרי את ההסדר הארצי.

יעקב אשר: הוא בעייתי מבחינה חוקתית?

אפרת חקאק: מבחינת היחסים בין הכנסת לבין הרשויות.

אפרת חקאק: ולגבי השאלה מה זה הסדר ארצי אם בכל מקום אפשר בעצם לחוקק משהו אחר, זו שאלה יותר עקרונית.

אפרת חקאק: ואז יש את השאלה היותר קונקרטית: האם הוועדה חושבת שזה נכון לאסור גם ברמה המקומית על שתיית אלכוהול כשאין אלמנט, אין יסוד של הפרת סדר?

אפרת חקאק: אני מניחה שרובנו מסכימים שהבעיה היא לא השתייה עצמה אלא כל הבעיות הנלוות.

יעקב אשר: לא, הנלוות באות כשהשתייה עצמה הופכת להיות מופרזת.

אפרת חקאק: נכון.

יעקב אשר: ולבוא ולמדוד כל היום האם שתו מופרז או לא מופרז – זאת בעיה.

יעקב אשר: זאת אומרת שאין לך בעצם אכיפה לעניין הזה, אלא כשכבר מתחילה החגיגה.

יעקב אשר: החוק היום, החוק הכללי, מה הוא מאפשר?

ה אפרת חקאק: הוא מאפשר שפיכת אלכוהול.

יעקב אשר: באיזה מקרה?

אפרת חקאק: במצב רגיל אם יש יסוד סביר להניח שיש הפרת סדר, שזה עלול להפריע.

יעקב אשר: מה זה יסוד סביר להניח הפרת סדר?

אפרת חקאק: זה לפי שיקול דעת - - -

יעקב אשר: זה שמתחיל הפרת סדר.

אפרת חקאק: או יש גם חזקה, היא חזקה הניתנת לסתירה אבל, חזקה שבשעות הלילה הדבר יכול להוביל להפרת סדר ואז גם יש שיקול דעת.

אפרת חקאק: עדיין יש שיקול דעת לשוטר ויש לו חזקה הניתנת לסתירה.

אפרת חקאק: וזה בדיוק ההבדל בין מה שקבוע בחוק הארצי לבין מה שנקבע על ידי הרשויות.

אפרת חקאק: ברשויות גם אם אני חושבת שאני ילדה טובה, אני הולכת עם חברה לשתות כוס יין בפארק ליד הבית שלי עכשיו - - - אם אני הולכת ולא מתכוונת להפר את הסדר, לשתות עם עוד אמא של ילדים קטנים יין בפארק אז בעצם אני עושה דבר לא לגיטימי ואפשר להטיל עלי קנס.

אפרת חקאק: מה שההסדר הארצי לא מאפשר.

אפרת חקאק: ההסדר הארצי לא קובע שהשתייה עצמה היא לא לגיטימית, אבל ההסדר נותן כלים למשטרה למנוע את הדבר הזה.

יעקב אשר: אוקיי, מה הנקודה הנוספת שרצית?

יעקב אשר: זאת הנקודה, אוקיי.

אפרת חקאק: זה שני היבטים של אותה נקודה.

יעקב אשר: משרד המשפטים?

אפרת חקאק: אם שושי כבר לא על הקו, אגיד שמשרד המשפטים אישר את ההבהרה הזאת.

אפרת חקאק: הם עשו דיון מהותי והם חשבו ש - - -

יעקב אשר: זאת אומרת שהם לא רואים בזה סתירה.

אפרת חקאק: הם לא רואים עם זה בעיה.

אפרת חקאק: אני לא - - -

יעקב אשר: לפי הצו הזה של יהוד-מונוסון ואחרים - - -

אפרת חקאק: הם אישרו את זה.

יעקב אשר: זה בעצם איסור מוחלט להכניס אפילו אלכוהול מכל סוג?

אפרת חקאק: בשעות הלילה, כן.

יעקב אשר: בשעות הלילה בלבד?

אפרת חקאק: כן.

יעקב אשר: מה זה לילה?

יעקב אשר: מאיזו שעה?

אפרת חקאק: וגם משרד המשפטים ביקש – פה זה כבר בחוק העזר – בצווים אחרים שרק אם העירייה תציב שלט במקום האוסר על השתייה.

יעקב אשר: זה ברור - - -

רוני חלמיש: - - - לשים.

אפרת חקאק: אני יודעת.

יעקב אשר: זה ברור, זה סעיף סל שצריך לעשות בכל הדברים למעשה מבחינתי.

יעקב אשר: משרד הפנים יש לכם מה לומר בעניין הזה או שאם אישרתם, אישרתם?

עלמא אלימלך: כן, גם אנחנו אישרנו.

עלמא אלימלך: אנחנו חושבים שזה דבר אפשרי.

עלמא אלימלך: הרשות המקומית מוסמכת לאכוף את הסדר בגנים הציבוריים.

עלמא אלימלך: אנחנו לא רואים עם זה בעיה, אם לרשות המקומית יש צורך, זה מקובל עלינו.

יעקב אשר: אוקיי, אתם רוצים להסביר מעט?

יעקב אשר: יהוד-מונוסון, בבקשה.

שרית קפלן: כן, כמובן שמטרת הסעיף היא להגביר את הביטחון האישי של תושבי העיר.

שרית קפלן: אחת התופעות הנפוצות יותר שאנחנו נתקלים בקושי באכיפה שלה זה בני נוער שיושבים בשעות הלילה בגנים ציבוריים ושותים אלכוהול.

שרית קפלן: הסמכות של הפקחים העירוניים מוגבלת.

שרית קפלן: הסעיף הזה ייתן להם אפשרות כן לאכוף וכן להגביר את תחושת הביטחון של תושבי העיר שהשעה 21:00 היא לא כל כך מאוחרת.

שרית קפלן: ילדים גם עוברים שם, הולכים עם הורים ולא יתקלו בצעירים או אחרים שיכורים בגן הציבורי.

שרית קפלן: אני רוצה להדגיש שהסעיף שלנו לפחות, מסתפק רק בגן הציבורי, להבדיל מההסדר הארצי.

שרית קפלן: לפקח אין סמכות לשפוך את האלכוהול או להפעיל איזשהו כוח אלא רק לתת קנס.

שרית קפלן: בדרך כלל הוא מלווה עם שוטר מהשיטור העירוני שהסמכויות מהחוק הארצי נתונות לו.

שרית קפלן: סעיף כזה יכול לתת כלים לעירייה לטפל בתופעות שהן חוזרות ונשנות, במיוחד בקיץ, במיוחד בחופש הגדול.

שרית קפלן: תופעות של חוסר ביטחון אישי של תושבים שגרים ליד.

יעקב אשר: נתקלתם?

יעקב אשר: היו פעולות שלכם - -

רוני חלמיש: ברור.

יעקב אשר: - - שניסתם.

שרית קפלן: כן, כן, היו מקרים כאלה חדשות לערבים, כמו שנהוג לומר, נתקלים בתופעות כאלה ממש כמעט מדי יום בחודשי הקיץ.

שרית קפלן: תופעות של בני נוער שיושבים בגינות ומביאים אלכוהול.

שרית קפלן: לפעמים מסיבות – הכוונה הראשונית היא אולי תמימה אבל לאט לאט יש תופעות של רעש, של התפרעויות, של הצקות לאנשים שעוברים במקום.

יעקב אשר: לא, השאלה שלי הייתה יותר מכוונת.

יעקב אשר: האם יש לך נתון כזה של האם השתמשה העירייה באותן שנים בחוק עזר?

יעקב אשר: הכוונה עד עכשיו, עד לפני השינוי שאתם מבקשים, האם השתמשה העירייה וכמה השתמשה בסמכות שלה – בסמכות של המשטרה בעצם, אבל ביחד בשיתוף פעולה – בנושא של לשפוך את האלכוהול?

שרית קפלן: המשטרה?

שרית קפלן: אני לא יודעת.

שרית קפלן: אני חושבת שכן היו, אני לא יודעת לתת נתונים.

שרית קפלן: אני כן יודעת שהיו תופעות כאלה שהתייעצו איתנו מה אפשר לעשות ואנחנו ראינו שלפקחים העירוניים אין סמכות ולכן השתמשו בסמכות של המשטרה עצמה.

שרית קפלן: אין לי נתונים היום.

יעקב אשר: הבנתי.

יעקב אשר: אני אומר ליועצת המשפטית בוועדה שלנו, שיכול להיות שאפשר היה להסתפק בחוק הכללי, אם החוק הזה היה נותן סמכות לפקחים לעשות את אותו דבר ששוטר יכול לעשות.

יעקב אשר: כשהפיקוח העירוני צריך לקרוא דווקא נגיד פקחים שהם גם בשיטור העירוני, כי לא כולם הם כאלה, או להשתמש בשירותי המשטרה אז זה יותר מסרבל.

יעקב אשר: עדיין דעתי היא – למרות הדעה של הייעוץ המשפטי שלנו, וקיימנו על זה דיון פנימי – שזה כן נכון הסעיף כמו שהוא מופיע לנו עכשיו, על פי בקשת העירייה, בגלל שהוא בעצם אמור למנוע מאנשים להביא את זה, לחשוב על זה.

יעקב אשר: ההרתעה שלו היא הרבה יותר חזקה מאשר שאומרים למישהו שיבוא ויגיד: לא, אני לא הולך להשתמש בזה באופן מופרז, אין הפרעה לציבור.

יעקב אשר: כשתהיה הפרעה לציבור– אז צריכים לקרוא למשטרה?

יעקב אשר: שהיא תבוא ותשפוך את האלכוהול.

מסכים איתה: אם הייתי יודע שאני יכול הגביל כל קבוצה של אנשים עם כמות מסוימת שיכולים להכניס – אז אולי היינו עושים את זה כדי לפגוע פחות.

מסכים איתה: מאחר וזה ולא רלוונטי ומאחר ואני מבין שגם משרד המשפטים אין לו בעיה בעניין הזה, גם משרד הפנים, אז אני נאלץ להסכים עם דעת העירייה ואני חושב שכן נאשר את הסעיף כמו שהוא.

מסכים איתה: אוקיי, נשאר לנו עוד משהו או שעברנו על הכול?

אפרת חקאק: עברנו על כל השאלות שלי.

יעקב אשר: לעוד מישהו יש שאלות?

יעקב אשר: לא.

יעקב אשר: אם כך אני רוצה - - -

רוני חלמיש: תודה רבה.

יעקב אשר: רגע, תודה רבה זה אחרי הטקס.

רוני חלמיש: סליחה.

יעקב אשר: יש טקס, אנחנו צריכים גם ליהנות בעבודה.

יעקב אשר: אם כך אני מעלה להצבעה את הצעת צו העיריות (עבירות קנס) (תיקון), התש"ף-2020 - יהוד-מונוסון.

יעקב אשר: עיר ואם בישראל, מי בעד?

יעקב אשר: בעד הצו – פה אחד.

יעקב אשר: אושר.

יעקב אשר: עכשיו אתה יכול להגיד את התודה.

יעקב אשר: ואני אנצל כשאתה תגיד את התודה שתמסור דרישת שלום לראשת העיר אצלכם שהיא אחת מראשי העיר הטובים בארץ.

רוני חלמיש: תודה רבה, ונמסור.

רוני חלמיש: << נושא >> הצעת צו העיריות (עבירות קנס)(תיקון), התש"ף- 2020 – חיפה << נושא >>

אפרת חקאק: נעבור לחיפה כי יש להם רק את - - -

יעקב אשר: אוקיי, חיפה איתנו על הקו?

יעקב אשר: מי נמצא איתנו מחיפה?

יעקב אשר: שם ותפקיד לפרוטוקול בבקשה.

עפרה שלו יפתחאל: שלום, עורכת הדין עפרה שלו יפתחאל, אני סגנית היועצת המשפטית בעיריית חיפה.

יעקב אשר: בבקשה תציגי את הבקשות שלכם.

עפרה שלו יפתחאל: יש לנו שתי בקשות.

עפרה שלו יפתחאל: בקשה אחת להכליל את העבירה שמצויה בסעיף 54ב(ב) לחוק העזר שלנו שמדברת על איסור צריכת אלכוהול במקום ציבורי.

עפרה שלו יפתחאל: זה די דומה לבקשה הקודמת שדנתם בעניין של יהוד-מונוסון.

עפרה שלו יפתחאל: אנחנו מבקשים להכליל את הסעיף הזה במסגרת צו עבירות הקנס שלנו.

עפרה שלו יפתחאל: כלומר שפקחים – אם זה ייכלל בצו עבירות קנס –יוכלו להרתיע את מי שלא ימלא אחר האמור במסגרת העבירה עצמה בחוק שמירת הסדר והניקיון שהוא חוק עזר עירוני שלנו.

יעקב אשר: ומה אומר הסעיף, מאיזה שעה עד איזה שעה?

יעקב אשר: תפרטי לנו את הסעיף.

עפרה שלו יפתחאל: הסעיף עצמו אושר בשנת 2015 – התיקון לחוק העזר – והוא מדבר על זה ש"לא יחזיק אדם ולא יצרוך אדם משקה משכר במקום ציבורי בין השעות 9:00 בערב ל-6:00 בבוקר.

עפרה שלו יפתחאל: אלא אם כן ניתן היתר בכתב מראש העיריה והכול במקום שהותר לכך בתנאים ובזמנים שנקבעו בהיתר".

עפרה שלו יפתחאל: ההיתר הוא לפי חוק רישוי עסקים.

יעקב אשר: יש לי - - -

עפרה שלו יפתחאל: יש התייחסויות מסוימות לגבי קטינים, והן מבלי לגרוע כמובן בסעיפים אחרים בחוק שמדברים על זה שלא יחזיק ולא יצרוך קטין משקה משכר במקום ציבורי בכל שעות היממה שלא בנוכחות האחראי על הקטין ובהסכמתו.

עפרה שלו יפתחאל: כרגע לא נתייחס לשאלה הזו – במקומות שבהם נאסרה החזקת אלכוהול וצריכתו, העיריה מבקשת להציג שילוט המורה על האיסור כאמור.

יעקב אשר: מה העיריה מבקשת?

עפרה שלו יפתחאל: העיריה במסגרת חוק העזר, נכתב שהעירייה תציג שילוט המורה על האיסור.

יעקב אשר: אוקיי.

אפרת חקאק: מה שיש להדגיש ש - - - פה הסעיף מדבר על כל מקום ציבורי וזה לעומת יהוד-מונוסון שזה רק בגנים הציבוריים.

יעקב אשר: אוקיי.

יעקב אשר: כשאתם מדברים על כל מקום ציבורי, למה אתם מתכוונים?

יעקב אשר: כי בצווים של רשויות אחרות ראינו שמדברים על גנים עירוניים, שזה פארקים או גנים עירוניים או דברים כאלה שזה בעצם מקומות מועדים לפורענות.

יעקב אשר: כשאת מדברת על מקומות ציבוריים זה מרחיב את זה מאוד, השאלה למה אתם מתכוונים?

עפרה שלו יפתחאל: אגב, אני חייבת לציין שהעניין של המקום הציבורי אושר כבר על ידי משרד המשפטים בשנת 2015.

עפרה שלו יפתחאל: התיקון עצמו אושר.

עפרה שלו יפתחאל: רק הבקשה, היא תתקן את זה - - -

יעקב אשר: לא, לא, בסדר, הוא גם אושר עכשיו.

יעקב אשר: אין בעיה כרגע עם משרד המשפטים.

עפרה שלו יפתחאל: - - - בכתב.

עפרה שלו יפתחאל: כהגדרה למקום ציבורי במסגרת חוק העזר שלנו.

עפרה שלו יפתחאל: לצערי הוא לא מונח פה לפני, אבל ההגדרה של מקום ציבורי, המטרה היא לא רק גנים ציבוריים אלא בעצם בכל מקום שמוגדר כמקום ציבורי במסגרת חוק העזר שקטינים מגיעים.

עפרה שלו יפתחאל: והמטרה גם של הסעיף זה לא רק לפגוע בסדר הציבורי, אלא גם לסייע במאבק של קטינים, שביתר שאת בעת הקורונה, משעמום, הם לא מוצאים את עצמם והם שותים משקאות משכרים.

עפרה שלו יפתחאל: ולכן במקרים האלה שהם מעבר לגנים ציבוריים, זה יכול להיות גם באמצע הרחוב או במשהו שהוא פתוח לשטח הציבורי בשעות הלילה אני חושבת שגם הכנסת פחות צריכה לרצות שקטינים יסתובבו וישתו משקאות.

עפרה שלו יפתחאל: וכמובן שזה בניגוד לדין.

עפרה שלו יפתחאל: אני מבקשת להזכיר שלקטין אסור לשתות משקה משכר בכלל, ללא קשר לאיסור בחוק העזר שלנו.

עפרה שלו יפתחאל: אנחנו פשוט רק מבקשים - - -

עפרה שלו יפתחאל: אני מתנצלת שאני נכנסת לדבריך, התיקון הזה – נניח לרגע את יהוד-מונוסון – מצוי בהרבה מאוד חקיקת עזר אחרת של רשויות אחרות.

עפרה שלו יפתחאל: זה לא תיקון שעיריית חיפה היא הראשונה שחשבה עליו.

יעקב אשר: ברור לי.

עפרה שלו יפתחאל: בסופו של דבר, כל מה שהתיקון הזה מאפשר, זה לתת לפקח סמכויות.

עפרה שלו יפתחאל: כי הפקחים שלנו, כפי שבטח נאמר ביהוד-מונוסון, אין להם סמכויות לפעול מכוח חקיקה ארצית ולכן כל מה שזה נותן במקרים מאוד מאוד חריגים של קטינים שמוצאים במקום ציבורי מעבר לגן ציבורי ומפריעים לסדר הציבורי.

עפרה שלו יפתחאל: משתכרים ועלולים – אם זה בכביש אז – לזרוק בקבוקים שעלולים לגרום לנזק ברכוש.

עפרה שלו יפתחאל: רק במקרים האלה שבאמת תהיה את הסמכות לטפל בהם במסגרות הדין.

יעקב אשר: כן, לכן אני חשבתי מקודם ושאלתי גם את הייעוץ המשפטי בתשובה לשאלות שלהם, העקרוניות, על בעצם למה צריך חקיקה שהיא יותר חזקה מהחקיקה הראשית שקיימת בעניין הזה – אבל התשובה היא כנראה אחת: כשהמחוקק, להלן המחוקק, חוקק את החקיקה הראשית בנושא אלכוהול, הוא לא הסמיך פקחי רשויות מקומיות לעניין.

עפרה שלו יפתחאל: נכון.

יעקב אשר: יכול להיות שהיינו מייתרים חלק מהחידודים שיש לנו עכשיו בתור חוקי עזר, אם הייתה את הסמכות הזו גם לפקחים.

יעקב אשר: אבל זה דבר ששווה אולי שינוי סתם, אבל לא נעכב את זה.

עפרה שלו יפתחאל: בעניין הזה כן חשוב לי להעיר, כיוון שאתה העלית את העניין: במסגרת חוק ההסמכה לפקחים בכל מה שקשור לאכיפה סביבתית, כן אפשרו לפקחים של הרשות המקומית במסגרת שאר החוקים שקשורים לחוקי אכיפה סביבתית, כן אפשרו להם - -

יעקב אשר: נכון, נכון, אבל לא רק זה - -

עפרה שלו יפתחאל: - - סמכויות אכיפה בעניין הזה.

עפרה שלו יפתחאל: אולי באמת כל מה שקשור לקטינים, שוב, בגלל הקורונה כן שווה לשקול ולחשוב, גם לאפשר לפקחים של רשויות המקומיות בנושאים שקשורים לנוער ולצריכת אלכוהול להוציא חוק נוסף שאת כל החקיקה הראשית יתנו גם לפקחים שלנו סמכויות.

עפרה שלו יפתחאל: אז זה היה מייתר את כל הדיון ונותן לרשויות המקומיות הרבה יותר כוח, בשים לב שהמנגנונים אצלנו – בכל הכבוד למדינה ולמשטרה – הם הרבה יותר רחבים.

עפרה שלו יפתחאל: כי פקח שלנו יכול, נאמר ,לעבוד ביחד עם הרווחה, אני מניחה שבדרך כלל זה גם וגם.

עפרה שלו יפתחאל: גם בהפרעה לסדר ציבורי אבל גם – אם זה קטינים אז יש איזושהי הזנחה ואנחנו יכולים לראות את כל הספקטרום בתמונה רחבה יותר ואולי לתת גם מענים - - - וביתר שאת כשמדובר בקטינים, מענים רחבים יותר.

עפרה שלו יפתחאל: זה אולי משהו שאתם בתור הכנסת יכולים לשקול אותו.

יעקב אשר: כן, ובנוסף למה שאת אמרת בנושאים של איכות סביבה, גם כאן לאחרונה בוועדה הוספנו סמכויות לפיקוח לכל מה שקשור לאכיפת צווי קורונה, אפילו צווי סגירה - -

עפרה שלו יפתחאל: נכון, נכון.

יעקב אשר: - - שנתנו את הסמכות של המשטרה לפקחים.

יעקב אשר: אני חסיד גדול של זה, כי זה מכפיל כוח של הכוח שנמצא בשטח.

יעקב אשר: וגם נותן אחריות – פקח צריך להרגיש שהוא כמו שוטר.

יעקב אשר: איך אומרים: על החלק הטוב ועל החלק הפחות טוב.

יעקב אשר: הוא צריך לקבל אחריות, ולכן אני בהחלט תומך בעניין הזה.

עפרה שלו יפתחאל: גם אנחנו.

יעקב אשר: כן, אני יודע.

יעקב אשר: אם לא הייתם תומכים לא הייתם כותבים.

יעקב אשר: מה שכן רציתי לשאול ולא כל כך הבנתי זה מה זה החריג "אלא אם כן התיר לו ראש העיר"?

יעקב אשר: זה קצת פתח, אלא אם כן יש משהו מוסדר, איזה ועדה, איזה משהו?

יעקב אשר: תני לי - - -

עפרה שלו יפתחאל: למיטב ידיעתי, נכון לעת הזו, אני לא מכירה איזושהי התרה כזאת.

עפרה שלו יפתחאל: בוודאי ואם תהיה התרה היא תתקבל בהליך מנהלי סדור - - -

יעקב אשר: לא.

יעקב אשר: את הקראת, את הקראת, רגע, רגע, גברתי - --

עפרה שלו יפתחאל: "ובהתאם להוראות הדין".

עפרה שלו יפתחאל: ראש העיר לא מתעורר בבוקר ומחליט על איזשהו - - -

יעקב אשר: אני עוצר אותך כי הקראת את הסעיף.

יעקב אשר: תקריאי אותו עוד פעם, ושם שמעתי את המילים האלה: "אלא אם כן התיר לו ראש העיר".

יעקב אשר: אני שואל מה זה?

עפרה שלו יפתחאל: למיטב ידיעתי אין היתר כזה.

עפרה שלו יפתחאל: זה למקרים חריגים מאוד מאוד.

עפרה שלו יפתחאל: אני לא מכירה היתר כזה שניתן למיטב ידיעתי.

יעקב אשר: תקריאי רגע, רק שנייה, אני לא - - -

עפרה שלו יפתחאל: בכל מקרה אני שוב מדגישה שמה שאני הקראתי זה מיצוי מהתיקון שלנו לסעיף 58 לחוק העזר חיפה (שמירת הסדר והניקיון), התשמ"ב-1981, וזה כבר נמצא שם.

עפרה שלו יפתחאל: אנחנו דנים בלתת לפקחים שלנו סמכויות לתת קנס.

עפרה שלו יפתחאל: העניין הזה של ראש עיר היתר כבר אושר – לא על ידי ועדת חוקה, חוק ומשפט אלא על ידי משרד הפנים ולאחר מכן פורסם ברשומות.

עפרה שלו יפתחאל: וזה לאחר שמשרד המשפטים ראה את זה ואישר את זה.

עפרה שלו יפתחאל: אבל למיטב ידיעתי ראש העיר לא מאשר, אני לא מכירה אישורים כאלה.

יעקב אשר: רגע, רגע, דקה.

יעקב אשר: קודם כול זה שמשרד הפנים אישר ומשרד המשפטים אישר ועדיין, לא עלינו, אנחנו צריכים לבוא לפה לוועדה ולשמוע את היושב-ראש הטרחן הזה עם השאלות שלו, אז זה חלק מהעניין.

עפרה שלו יפתחאל: ההפך, חלילה, נעים לראות ששואלים וקוראים את זה.

יעקב אשר: אני שואל דווקא את נציגי משרד הפנים – כי המשפטים כבר נשרו לנו – האם למשל ביהוד-מונוסון, האם הנושא של שתיית אלכוהול – זה שיש מקומות שכתוב: אלא אם כן יש אישור של העירייה או ראש העיר, אני יכול להבין.

יעקב אשר: אבל דווקא בנושא הזה, אני מנסה לחשוב מה החריג?

יעקב אשר: יריד היין אם יפתח במקום?

יעקב אשר: מה יכול להיות חריג?

יעקב אשר: זה פתח שהוא אולי קצת בעייתי, משרד הפנים, אני שואל אתכם האם אתם רואים את השימוש במילים האלה: "אלא אם כן ניתן היתר בכתב מראש העירייה" גם במקומות אחרים בנושא של אלכוהול?

עלמא אלימלך: אני לא מכירה סעיפים נוספים שעוסקים בנושא של איסור צריכת אלכוהול במקומות ציבוריים חוץ משני הסעיפים שעסקנו בהם היום.

עלמא אלימלך: יכול להיות שהכוונה – חיפה אמורה להשיב – היא אם הם רוצים לעשות איזשהו אירוע בפארק ציבורי ולהסביר מראש.

עלמא אלימלך: כמו שאמרת, אולי זה פסטיבל יין או אירוע דומה.

עלמא אלימלך: יכול להיות שזאת הכוונה.

עפרה שלו יפתחאל: לחלוטין, לחלוטין, זאת דוגמה.

עלמא אלימלך: השאלה היא מה הרשות התכוונה.

יעקב אשר: אוקיי.

אפרת חקאק: כן אגיד שלפני שנתיים בדיון פנימי אנחנו כן ביקשנו ממשרד הפנים וממשרד המשפטים לבדוק את ההיתכנות לתיקון החקיקה הארצית.

אפרת חקאק: להסמיך גם את פקחי הרשויות.

יעקב אשר: והתשובה הייתה?

אפרת חקאק: זה לא התקדם.

יעקב אשר: במילים אחרות – לא הייתה תשובה.

אפרת חקאק: לא הייתה התקדמות זה גם - - -

יעקב אשר: אוקיי, אז אני ארים את הכפפה.

יעקב אשר: ובלי כל קשר לאישור, אני כבר יכול להדליף שאנחנו נאשר לכם את הצו.

עפרה שלו יפתחאל: תודה רבה.

יעקב אשר: רגע, רגע, זה לא רשמי, זה רק בארבע עיניים כשאף אחד לא שומע.

יעקב אשר: אבל אני אומר כן לגברתי היועצת המשפטית שאני רוצה לקדם חקיקה כזאת וביקשתי גם את היועץ שלי.

יעקב אשר: אעשה את זה אפילו כהצעת חוק פרטית.

יעקב אשר: נתחיל איתה.

אפרת חקאק: החוק בדרך כלל נדון בוועדת הפנים, זה עניין לשם.

יעקב אשר: נגיע לוועדת הפנים.

יעקב אשר: יש לנו יושבת-ראש ועדה מעולה.

יעקב אשר: אשמח שזה יגיע לשם.

יעקב אשר: יש עוד נקודה שאתם צריכים להציג לנו בסעיף השני או בהצעה?

עפרה שלו יפתחאל: נכון, אקרא לעורך הדין שמטפל בזה שהוא יציג את זה ויסביר לוועדה בצורה הרבה יותר ברורה ממני כי אני אחראית פה על הייעוץ והחקיקה וזה משהו שקשור לחוק עזר העמדת רכב וחנייתו.

יעקב אשר: שלום.

מוריס יעקובי: שלום.

יעקב אשר: אתה צריך להסביר לנו את הצו השני שקשור לנושא החנייה.

מוריס יעקובי: כן, מאחר ועיריית חיפה החל משנת 2004 פועלת מכוח צו התעבורה (עבירות קנסות), הגענו למסקנה – וגם בעקבות הבהרות של משרד המשפטים – שאין מקום להשאיר את צו העיריות (קנסות).

מוריס יעקובי: ולכן אנחנו מבקשים לבטל את הצו הזה מבחינתנו.

יעקב אשר: אוקיי.

יעקב אשר: משרד הפנים, זה בסדר, זה מאושר?

יעקב אשר: גברתי, היועצת המשפטית?

אפרת חקאק: כן, שני הצווים.

יעקב אשר: אם כך אנחנו נאשר את זה גם כן.

יעקב אשר: אני מעלה להצבעה את הצווים של עיריית חיפה.

יעקב אשר: צו בעניין חניה (מחיקה טכנית של עבירות שהיום מוסדרים במקום אחר) והצו בעניין שתיית משקה משכר.

יעקב אשר: מי בעד?

יעקב אשר: בעד הצווים – פה אחד.

יעקב אשר: הצווים אושרו, ובאמצעותך אבקש לשלוח דרישת שלום לראשת העיר שלכם.

עפרה שלו יפתחאל: אנחנו נשלח בשמחה אדוני, תודה רבה לכם.

יעקב אשר: נעלה את מועצת גדרות בקצרה מאוד, ומיד לאחר מכן אום אל פחם, כי אני מחכה לאוסמה סעדי שיבוא לוועדה – הוא ביקש.

יעקב אשר: נתחיל עם גדרות, מי נמצא מגדרות?

טוביה ישמח: שלום, אני טוביה ישמח, מזכיר גזבר המועצה.

יעקב אשר: יופי, שתי מילים על גדרות בבקשה, אני לא מכיר – סליחה על הבורות.

טוביה ישמח: גדרות היא מועצה אזורית שמונה שבעה ישובים וכ-5,500 תושבים בין גדרה ליבנה.

יעקב אשר: יפה.

טוביה ישמח: נמצא פה בישיבה גם היועץ המשפטי למועצה, עו"ד אריה חגי.

טוביה ישמח: יש לנו חוק עזר מודעות ושלטים שהיה קושי בהפעלה שלו בגלל שהיה קושי באכיפה.

טוביה ישמח: וההצעה שעומדת בפני הוועדה זה תיקון לצו עבירות קנס באופן שנוכל גם לאכוף על מי שעובר על הוראות חוק העזר וזאת ההצעה שבפניכם.

יעקב אשר: ראיתי שאתם בעצם כותבים מה בתוך ומה החריגים, נכון?

טוביה ישמח: נכון, כל סעיף שבחוק שהוא סעיף של עבירות קנס, אנחנו מציינים אותו ונוקבים בעבירת קנס הרלוונטית, בתעריף.

יעקב אשר: אוקיי.

יעקב אשר: הערות גברתי היועצת המשפטית?

אפרת חקאק: הסעיפים הם די סטנדרטים – אין לי הערות.

אריה חגאי: שלום, אני עורך דין אריה חגאי, שלום לך אדוני.

יעקב אשר: שלום.

אריה חגאי: אנחנו מכירים מבני ברק.

יעקב אשר: מה זה מכירים – מכירים ומוקירים.

אריה חגאי: בהחלט מוקירים.

יעקב אשר: מה שלומך קודם כל?

אריה חגאי: בסדר גמור, תודה.

יעקב אשר: אריה, בבקשה.

אריה חגאי: זה חוק עזר שקיים כבר, כשהם - - - או אפילו ברשות המקומית עד לשנים האחרונות לא היה אפילו פקח.

אריה חגאי: זה ישוב פסטורלי והם הסבירו את הנושא של השילוט, עשו אחידות בשילוט ולכן ביקשו להסדיר עבירות קנס לעניין הזה.

אריה חגאי: העבירות שצוינו הם עבירות מקובלות וחוקי עזר קיימים.

אריה חגאי: הם נועדו לשמור על הסדר ולמנוע ג'ונגל בשילוט.

אריה חגאי: וזה לפניכם.

יעקב אשר: יש היום פקחים?

טוביה ישמח: יש שני פקחים.

יעקב אשר: והנושא הזה של שילוט הוא הנושא הקריטי אצלכם מבחינת פיקוח עירוני?

טוביה ישמח: לא.

טוביה ישמח: אבל אנחנו רוצים עכשיו מכיוון שעד היום לא הפעלנו את חוק העזר בגלל שיש קושי באכיפה אז גם לא הפעלנו.

טוביה ישמח: אם מישהו עובר על חוק העזר והוא תולה שילוט שלא כדין או תולה שילוט לא נכון וכדומה – אין לנו דרך לאכוף את זה.

טוביה ישמח: לכן לא הפעלנו.

טוביה ישמח: עכשיו כשיהיו לנו את עבירות הקנס הרלוונטיות, גם נוכל להפעיל יותר נכון.

יעקב אשר: הבנתי.

יעקב אשר: אם כן לא נותר לנו אחרי כל זה אלא להעלות את זה להצבעה, את הצו של המועצה האזורית גדרות.

יעקב אשר: מי בעד?

יעקב אשר: בעד הצו – פה אחד

יעקב אשר: התקנות התקבלו.

יעקב אשר: תודה רבה ושיהיה לכם בהצלחה.

טוביה ישמח: תודה וכול טוב.

יעקב אשר: להבים זה גם קצר?

יעקב אשר: אם לך אין הערות.

אפרת חקאק: לי אין הערות.

יעקב אשר: מועצת להבים, מי נמצא איתנו מטעם מועצה?

יוסי ניסן: השלום והברכה, נמצא ראש המועצה יוסי ניסן, זה אנוכי.

יוסי ניסן: נמצא איתנו גם היועץ המשפטי שלנו עו"ד ברק.

יעקב אשר: שלום לאדוני ראש המועצה.

יעקב אשר: אנא תציגו את הנקודות שלכם.

יוסי ניסן: למעשה מדובר בחוק עזר עירוני חדש שבו איחדנו שלושה חוקים קודמים.

יוסי ניסן: לקח לנו הרבה שנים להגיע ליום המיוחד הזה שאנחנו נמצאים בו כרגע, ובגלל שאיחדנו את החוק אין לנו למעשה צו עבירות קנס, ולכן נמנע מאיתנו מלאכוף.

יוסי ניסן: זה חוק שמאגד בתוכו גם מניעת מפגעים וסילוקם, שמירה על הסדר והניקיון, פינוי והשלכת פסולת, ניקוי מגרשים, סימון רחובות, רוכלות, הכל בחוק עזר אחד.

יוסי ניסן: ואנחנו נמצאים כרגע לקראת האישור שלו.

יוסי ניסן: יגאל, אתה רוצה להוסיף?

יגאל ברק עופר: כן, כמו שראש המועצה אמר, אנחנו מדברים פה על חוק עזר משנת 2013.

יגאל ברק עופר: זאת אומרת שכבר שבע שנים מאז שהוא אושר ועד היום לא אושר לו צו עבירות קנס מקביל שיאפשר לאכוף אותו.

יגאל ברק עופר: זה מעמיד את המועצה במצב שאין לה כלים מספיק טובים בשביל לאכוף את העברות שכלולות בחוק העזר, כאשר בעצם לחוקים הישנים כן היה צו עבירות כבר.

יגאל ברק עופר: אנחנו מחכים הרבה מאוד זמן ובכיליון עיניים, אפשר לומר, לאישור של הצווים האלה על מנת שניתן יהיה להשתמש בפקחים ולאכוף את העבירות של ניקיון, הנחת גזם וכל הדברים שמופיעים בצו.

יעקב אשר: אדוני ראש המועצה, כמה פקחים יש לכם אם בכלל או עכשיו כשיהיה לכם את הקנסות אז אתה הולך לגייס פקחים?

יוסי ניסן: אנחנו ישוב קטן עם 6,500 תושבים, יש לנו פקח אחד ואנחנו מתעתדים לגייס עוד פקח אחד לשנה הבאה.

יוסי ניסן: זאת בדיוק הנקודה שנגעת בה, שברגע שאין לנו צו עבירות קנס, אז אין לנו למעשה יכולת אכיפה ומימוש הצו הזה על ידי העבירות קנס ולכן זה למעשה חוק בלי שיניים, ולכן אנחנו כאן.

יוסי ניסן: חשוב לנו מאוד לאשר את זה כדי לצאת לדרך אחרת וחדשה.

יוסי ניסן: גם התושבים מבינים שאין לנו למעשה שיניים וזה גורם גם להתנהגויות בפועל: אם זה השלכת פסולת, אם זה כל מה שדיברתי עליו קודם שפשוט אין לנו את הדרך לאכוף את זה ולכן אין לנו שיניים ואין לנו פטיש שאנחנו נוכל להכות בו במקרה ואנחנו נתקלים בעבירות.

יוסי ניסן: ונתקלים בעבירות חדשות לבקרים, מי כמונו יודעים – ברגע שיש פתח ואין אכיפה אז התוצאות נראות בשטח.

יעקב אשר: אני רואה שיש לכם כאן מספר סעיפים שעוסקים ברוכלים.

יעקב אשר: התופעה הזאת היא תופעה בעייתית אצלכם?

יעקב אשר: זה נראה לי - - -

יוסי ניסן: לא ממש.

יוסי ניסן: אבל יש לנו שווקים שאנחנו מקיימים אותם פעם בשבוע.

יוסי ניסן: אין יותר מדי, זה מקום שהוא יחסית מבודד, זו לא עיר גדולה - -

יעקב אשר: בדיוק, זאת הייתה השאלה לי.

יוסי ניסן: - - שמתמודדת עם רוכלים שמגיעים מתוך העיר.

יוסי ניסן: מפה צריך לנסוע כדי להגיע לכאן ולכן המקום הזה הוא יחסית מבודד.

יוסי ניסן: אבל אנחנו בהחלט רוצים את כל הנושא הזה לכנס תחת החוק הזה וליצור סדר חדש בישוב.

יוסי ניסן: הישוב הוא בעל חתך סוציו-אקונומי 9, אוכלוסייה יחסית מבוססת, ואין מקום שלא יהיה פה סדר גם בנושא הזה.

יעקב אשר: זה כן, נתת לי גם את התשובה גם לגבי – אני מבין שיש לכם שווקים של פעם בשבוע או באיזושהי תקופה.

יעקב אשר: רציתי לשאול אותך כי כתוב פה: "לרוכל חייב להיות רישיון".

יעקב אשר: האם יש רישיונות שאתם נותנים, ואני מבין עכשיו שכן?

יוסי ניסן: בוודאי שכן.

יוסי ניסן: יש גם רוכלים שמגיעים מרשות אחרת אז הם צריכים להציג לנו את רישיון העסק שיש להם ממקום אחר.

יוסי ניסן: עוד פעם, זה הקשה עלינו מאוד לעשות סדר בעניין הזה, ועכשיו ללא ספק יהיה לנו הרבה יותר קל.

יעקב אשר: בסדר, אם כך אני מעלה להצבעה.

יעקב אשר: משרד הפנים, משרד המשפטים – יש הערות?

יעקב אשר: גברת היועצת המשפטית?

יעקב אשר: לא.

יעקב אשר: אם כך אני מעלה להצבעה את אישור הצווים של להבים.

יעקב אשר: מי בעד?

יעקב אשר: בעד הצו – 2

יעקב אשר: נמנעים – אין

יעקב אשר: פה אחד הצווים אושרו.

אוסאמה סעדי: יש רוב.

יעקב אשר: שיהיה לך בהצלחה.

יוסי ניסן: תודה רבה לכם ואתם מוזמנים ללהבים.

יעקב אשר: תודה רבה, יש לנו הזמנות מערים קודמות, לא נספיק עכשיו, יש לנו גם בחירות.

יעקב אשר: אולי נשלב את זה ביחד.

יעקב אשר: תודה רבה ושיהיה לך בהצלחה אדוני.

יוסי ניסן: תודה רבה לחבר הכנסת יעקב אשר, לחברי הוועדה, למשרד הפנים ולמשרד המשפטים.

יעקב אשר: מכאן אנחנו עוברים בעקבות כניסתו של חבר הכנסת אוסמה סעדי לאישור הצווים של אום אל פאחם.

יעקב אשר: ולמרות שלאחרונה חבר הכנסת סעדי תומך בלהעביר כל מיני חוקים לוועדות אחרות ולא לוועדת חוקה.

יעקב אשר: הנה ראית היום – היה לך דיון מעניין בבוקר היום, נכון?

אוסאמה סעדי: בטח.

יעקב אשר: בוועדת חוקה זה לא היה קורה לך כך.

אוסאמה סעדי: אתה לא צריך את החוק הזה.

אוסאמה סעדי: תודה רבה אדוני היושב-ראש, למרות ההערה שלך, החוק הזה של פיזור אתם לא תומכים, אנחנו תומכים.

יעקב אשר: למה אנחנו לא תומכים?

יעקב אשר: אנחנו לא תומכים בפיזור הכנסת, בחוק כן.

יעקב אשר: אוסמה, אני סומך עליך בעניין הזה.

אוסאמה סעדי: אולי לא נצביע.

אוסאמה סעדי: אנחנו עוברים עכשיו לצו בעניין עיריית אום אל פאחם.

אוסאמה סעדי: נמצא איתנו ומחכה בסבלנות, ראש עיריית אום אל פאחם, ידידי ד"ר סמיר מחמיד.

אוסאמה סעדי: אהלן וסהלן ד"ר סמיר.

סמיר מחמיד: אהלן, סאלם עליכום אדוני היושב-ראש.

אוסאמה סעדי: ועליכום א-סאלם, בבקשה, הבמה לרשותך, תן הקדמה ואחר כך אנחנו ניכנס לנושא.

סמיר מחמיד: אתן סקירה קצרה ואחרי ידבר, עו"ד עלא אגבאריה.

סמיר מחמיד: כמו שאתה יודע, אנחנו מנסים לשפר את פני העיר, המטרה שלנו בשיפור פני העיר, דרך שיפור פני העיר אנחנו רוצים לעשות אכיפה ואכיפה נדרשת גם כדי לתת איכות חיים לאנשים.

סמיר מחמיד: אני מוכרח להגיד שמה שהיום מועלה להצבעה – כבר לפני שנתיים מאז שנכנסתי לתפקיד, נמצא ומסתובב בין משרדי הממשלה.

סמיר מחמיד: לכן חשוב לי מאוד לקיים את הדבר ולקיים את ההצבעה.

סמיר מחמיד: בבקשה עלא, תודה.

אוסאמה סעדי: לפני עלא, ד"ר מחמיד, אני יודע ששנתיים אתה עובד על זה.

אוסאמה סעדי: השאלה היא האם לפני זה לא היו צווים, לא הפעלתם שום סנקציות?

סמיר מחמיד: לצערי הרב אנחנו עובדים מתוקף חוק הניקיון ותו-לאו ומכאן הבעיה.

סמיר מחמיד: הבעיה היא שאנחנו דורשים תקנות ממש עירוניות וזה תהליך.

סמיר מחמיד: בתקנה שאתם הולכים היום לאשר יש לנו גם פסולת עודפת, אנחנו עובדים על כמה דברים בבת אחת.

סמיר מחמיד: אני מקווה שנעסיק אתכם בתקופה הקרובה.

אוסאמה סעדי: תודה.

אוסאמה סעדי: כן, עלא.

עלא אגבאריה: צוהריים טובים חבר הכנסת אוסאמה סעדי, ראש העיר אום אל פאחם, ד"ר סמיר מחמיד, הצו שאנחנו בעניינו היום הוא צו העיריות (עבירות קנס) (תיקון) לאום אל פאחם הוא צו מקיף וכולל.

עלא אגבאריה: הוא מאגד את רוב חוקי העזר של אום אל פאחם משילוט, לרוכלים, לאיכות הסביבה ומניעת מפגעים.

עלא אגבאריה: אום אל פאחם, כמו שאמר ד"ר סמיר, בשנים האחרונות יש בה פקחים, שיטור עירוני לחנייה, סביבה, תברואה, רישוי עסקים.

עלא אגבאריה: כמו שאמרו כל קודמיי, כל הרשויות הקודמות, הסעיפים נוגעים בחיי היום-יום של התושבים ובקשר בין הרשות המקומית לתושב.

עלא אגבאריה: בעניין רוכלים, חבר הכנסת אוסאמה סעדי, הייתה שאלה קודם של יושב-ראש הוועדה לרשות הקודמת: אם יש רוכלים בישוב להבים.

עלא אגבאריה: באום אל פאחם – אני ממשיך את הקו של יושב-ראש הוועדה – יש רוכלים.

עלא אגבאריה: הבעיה היא שיש רוכלים שלפעמים משתלטים על מדרכות, על שטחים ציבוריים, נמצאים במקומות שהם לא מאושרים.

עלא אגבאריה: ובעצם החוק בלי הצו – לא נותן שיניים.

עלא אגבאריה: אין שיניים לעירייה בכדי לאכוף את החוקים האלה.

עלא אגבאריה: עד עכשיו, לא היה צו עבירות באום אל פאחם ואני מקווה שבאישור הצו ועם חוק העמדת רכב בחנייה - - - שהוא קיים באום אל פאחם ועם תקנות התעבורה, העיריה תוכל סוף סוף להפעיל את הסמכות שלה ולהשליט סדר, להתחיל בתהליך של הסדרת הסדר הציבורי באום אל פאחם.

אוסאמה סעדי: תודה עלא.

עלא אגבאריה: הסעיפים שנמצאים בצו הם כמו יתר הסעיפים ביתר הרשויות במגזר היהודי, הם לא שונים.

אוסאמה סעדי: בוא נשמע את היועצת משפטית אם יש לה הערות ואם יש לה שאלות.

אוסאמה סעדי: בבקשה, היועצת המשפטית.

אפרת חקאק: רוב הסעיפים הם די סטנדרטים.

אוסאמה סעדי: מאוד, מאוד סטנדרטים.

אפרת חקאק: מאוד סטנדרטים.

אפרת חקאק: היו לי מספר תיקונים קלים שהבנתי שהרשות כבר אישרה.

אפרת חקאק: בעמוד 5 בצו שלפינכם, בסעיף 7 לחוק עזר סימון רחובות.

אפרת חקאק: בצו המקורי הרשות ביקשה גם לאשר את 7(2) - - -

אוסאמה סעדי: אנחנו מוחקים את סעיף 2, נכון?

אוסאמה סעדי: זה מקובל עלא?

עלא אגבאריה: כן, דיברנו על זה עם היועץ המשפטי של העירייה, זה בסדר גמור.

אפרת חקאק: זה פחות מתאים לעבירת קנס.

אפרת חקאק: בסעיף 53(ב) בעמוד 7: הסייג שהיה כתוב לא באמת שיקף את הכוונה.

אפרת חקאק: תיקנו את הסייג.

אפרת חקאק: ב-53(ב), דרגת קנס ב' תהיה רלוונטית אם העבירה היא לעניין "המהווים או העלולים להוות סכנה".

אפרת חקאק: ואז אתם תראו שיש גם את 53(ב)

אפרת חקאק: בדרגת קנס ד', בעמוד 10 למטה, שם זה: "למעט המהווים או העלולים להוות סכנה לציבור".

אפרת חקאק: זו הקדמה טכנית.

אפרת חקאק: בסעיף 46 בעמוד 13, ביקשנו להוסיף סייג שמופיע גם בצווים אחרים שהאיסור חל רק אם הוצב שלט האוסר על כך.

אפרת חקאק: אלו היו ההערות שלי.

אוסאמה סעדי: ההערות האלה מקובלות עליכם?

סמיר מחמיד: מקובלות.

עלא אגבאריה: הן הגיעו והן מקובלות.

עלא אגבאריה: זה עבר את הבדיקה של משרד הפנים ומשרד המשפטים וגם את העירייה.

עלא אגבאריה: ואנחנו נרגשים מאוד לקראת אישור הצו ותחילת העבודה.

עלא אגבאריה: העיריה, כל העיר בעצם מחכה לזה.

אוסאמה סעדי: אני רוצה להבהיר כאן שאנחנו כאן מדברים על צווים ועל עבירות קנס.

אוסאמה סעדי: אני חושב, ד"ר מחמיד, המטרה היא לא להטיל קנסות, ולא להטיל קנסות כספיים על הציבור אלא כאמצעי אחרון.

אוסאמה סעדי: אנחנו רוצים – כמו שאמרת - -

סמיר מחמיד: לזה התייחסתי.

אוסאמה סעדי: - - להתמקד בשיפור פני העיר, לשמור על הניקיון, ולשמור על הסדר.

אוסאמה סעדי: אנחנו מכירים את התופעה הזו של חנייה על מדרכות שחוסמים מעבר הולכי רגל, ורוכלים באופן ערטילאי ללא כל אזהרה.

אוסאמה סעדי: אנחנו רוצים לסדר את הדברים אצלנו בישובים הערביים.

אוסאמה סעדי: לשמור על הניקיון, לשמור על הסדר, לחנות איפה שצריך.

אוסאמה סעדי: וכמובן, אני סומך על העירייה שלפני שהיא תתחיל לנקוט בקנסות, ולהטיל את הקנסות, קודם כל לפרסם את הדבר הזה בקרב תושבי אום אל פאחם, וגם לפרסם את זה באתר ובכל האמצעים וברשתות החברתיות.

אוסאמה סעדי: קודם כל להזהיר את התושבים לפני שתתחילו לנקוט באמצעים האלה.

אוסאמה סעדי: אבל בסופו של יום, מי שעובר על ההוראות האלה, ומי שעובר על החוק, ומי שמלכלך ומי שחוסם ומי שעושה את כל העבירות האלה.

אוסאמה סעדי: , אז בסופו של יום, אחרי חינוך ואחרי פרסום ואחרי אזהרות – אין מנוס.

אוסאמה סעדי: אנחנו בסופו של דבר רוצים לחיות במקום מסודר ובתנאי סביבה ובתנאים תברואתיים הולמים.

אוסאמה סעדי: ואנחנו עושים את זה לטובת התושבים והאזרחים באום אל פאחם וביתר הישובים הערביים.

אוסאמה סעדי: בדיוק.

אוסאמה סעדי: אני מסכים איתך.

אוסאמה סעדי: אני מעלה להצבעה את צו העיריות (עבירות קנס) (תיקון) התש"ף-2020.

אוסאמה סעדי: צו של עיריית אום אל פאחם.

אוסאמה סעדי: מי בעד?

אוסאמה סעדי: מי נגד?

אוסאמה סעדי: מי נמנע?

אוסאמה סעדי: בעד הצו – פה אחד.

אוסאמה סעדי: נמנעים –אין.

אוסאמה סעדי: הצו אושר.

אוסאמה סעדי: אושר פה אחד.

אוסאמה סעדי: ובהצלחה לעיריית אום אל פאחם ולתושבי אום אל פאחם.

אוסאמה סעדי: הישיבה נעולה.